Meriona Džonsa Farkuara

Meriona Džonsa Farkuara (vienkārši Džonsa, ; dzimusi , mirusi ) bija amerikāņu tenisiste, divu olimpisko bronzas medaļu ieguvēja. Viņa ir divas reizes uzvarējusi ASV atklātajā tenisa čempionātā 1899. un 1902. gadā sieviešu vienspēlēs. 2000. gadā tika uzņemta Starptautiskā tenisa slavas zālē.

 Biogrāfija 
Meriona Džonsa bija Nevadas senatora, Santamonikas līdzdibinātāja Džona P. Džonsa un Džordžīnas Frančesas Salivenas meita.

Meriona Džonsa bija pirmā kaliforniete, kas sasniedza finālu sieviešu ASV tenisa čempionātā. Viņa ieguva čempiona titulu 1899. un 1902. gada ASV čempionātā sieviešu vienspēļu turnīros un 1901. gada ASV čempionātā jauktajās dubultspēlēs. 1900. gada vasaras olimpiskajās spēlēs viņa izcīnīja divas bronzas medaļas. Vienu no tām viņa ieguva sieviešu vienspēļu turnīrā pārstāvot ASV, bet otru bronzas medaļu viņa ieguva jaukto dubultspēļu turnīrā. Viņas partneris jauktajās dubultspēlēs bija, brits Lorenss Dohertijs, un viņi startēja kā Jauktās komandas pārstāvji. Viņu rezultāts un iegūtā medaļa tiek pieskaitītas pie Jauktās komandas panākumiem. Viņa bija pirmā amerikāņu sportiste, kura ieguva olimpisko medaļu.  Viņas māsa, Džordžīna, arī startēja 1900. gada vasaras olimpisko spēļu tenisa turnīrā. 1900. gadā Džonsa bija pirmā ne-britu spēlētāja, kas sasniedza Vimbldonas tenisa čempionāta ceturtdaļfinālu.

1903. gadā viņa apprecējās ar arhitektu Robertu D. Farkuaru. Viņiem piedzima trīs bērni: Deivids Farkuars, Džons Persivals Farkuars un Kolīna Farkuara. No 1920. līdz 1961. gadam Meriona Džonsa Farkuara dzīvoja Griničvilidžā, kur viņa bija labi pazīstama kā vijolniece un balss trenere. Viņa arī tulkoja operu libretus un neilgu laiku bija Ņujorkas Čembera operas vadītāja. 1961. gadā viņa pārcēlās atpakaļ uz Losandželosu, kur dzīvoja līdz pat savai nāvei.

 Rezultāti 
 Grand Slam fināli 
 Sieviešu vienspēles
 Turnīrs  Gads  Pretinieks  Rezultāts ASV atklātais čempionāts tenisā  1898   Džuljete Atkinsona  Zaudējums (3–6, 7–5, 4–6, 6–2, 5–7) 1899   Moda Benksa  Uzvara (6–1, 6–1, 7–5) 1902   Elizabete Mūra  Uzvara (6–1, 1–0 noslēdzies) 1903   Elizabete Mūra  Zaudējums (5–7, 6–8)

 Sieviešu dubultspēles
 Turnīrs  Gads  Partneris  Pretinieks  Rezultāts ASV atklātais čempionāts tenisā  1901   Elizabete Mūra   Džuljete Atkinsona   Mirtle Makatīra  Zaudējums 1902   Džuljete Atkinsona   Moda Benksa   Vinona Klostermena  Uzvara (6–2, 7–5) 1903   Miriama Halla   Elizabete Mūra   Kerija Nīlija  Zaudējums (6–4, 1–6, 1–6)

 Jauktās dubultspēles
 Turnīrs  Gads  Partneris  Pretinieks  Rezultāts ASV atklātais čempionāts tenisā  1901   Reimonds Litls   Mirtle Makatīra   Klaids Stīvenss  Uzvara (6–4, 6–4, 7–5)

 Olimpiskās spēles 
Spēles Sporta veids Disciplīna  Ceturdaļfināls  Pusfināls  Fināls Vieta Pretinieks / Rezultāts  1900 Parīze Vienspēles      Zaudējums (2–6; 5–7)   Dubultspēles (kopā ar Arčibaldu Vordenu)       Uzvara (6–1; 7–5)      Zaudējums (2—6;4—6)   

 Atsauces 

 Ārējās saites 
 Meriona Džonsa Farkuara (SOK profils) 
 Meriona Džonsa Farkuara (Olympedia.org) 
 Meriona Džonsa Farkuara (Sports Reference profils) 
 Meriona Džonsa Farkuara (Starptautiskā tenisa slavas zāle) 

Kategorija:1879. gadā dzimušie
Kategorija:1965. gadā mirušie
Kategorija:ASV tenisisti
Kategorija:ASV sportisti 1900. gada vasaras olimpiskajās spēlēs
Kategorija:Tenisisti 1900. gada vasaras olimpiskajās spēlēs
Kategorija:1900. gada vasaras olimpisko spēļu medaļnieki
Kategorija:Olimpiskie bronzas medaļnieki tenisā
Kategorija:ASV olimpiskie bronzas medaļnieki
Kategorija:Jauktās komandas olimpiskie bronzas medaļnieki